ПРИЈЕДЛОГ

На основу члана 2. став 1. тачка в) Закона о буџетском систему Републике Српске („Службени гласник Републике Српске“, број: 121/12, 52/14, 103/15 и 15/16), члана 2. став 1. тачка л) и члана 6. став (12) Закона о трезору („Службени гласник Републике Српске“, број: 28/13), члана 39. став (2) тачка 2) Закона о локалној самоуправи („Службени гласник Републике Српске“, број: 97/16 и 36/19) и члана 39. став (2) тачка 2) Статута Града Бијељина („Службени гласник Града Бијељина“, број: 9/17), Скупштина Града Бијељина на својој \_\_\_сједници одржаној дана \_\_\_\_\_\_\_\_\_2025. године, донијела је

ОДЛУКУ

О УКЉУЧИВАЊУ АГРАРНОГ ФОНДА ГРАДА БИЈЕЉИНА

У ТРЕЗОРСКИ СИСТЕМ ПОСЛОВАЊА

I

Овом Одлуком Аграрни фонд Града Бијељина укључује се у трезорски систем пословања Града Бијељина и стиче статус буџетског корисника у смислу праћења намјенског коришћења одобрених буџетских средстава, те припреме и објављивања одговарајућих извјештаја и вођења регистра буџетског корисника.

II

Овом Одлуком Одјељење за финансије Градске управе Бијељина задужује се да заједно са надлежним министарствима и одговарајућим службама Аграрног фонда обави све потребне активности којима ће се обезбједити трезорски систем пословања Фонда, а које укључују прилагођавање интерних аката, обуке за трезорско пословање, примјену прописа о трезорском пословању и друге неопходне радње.

III

Ова Одлука ступа на снагу осмог дана од дана објављивања у „Службеном гласнику Града Бијељина“.

Број: ПРЕДСЈЕДНИК

Бијељина, СКУПШТИНЕ ГРАДА БИЈЕЉИНА

Датум, Жељана Арсеновић

ОБРАЗЛОЖЕЊЕ

УЗ ПРИЈЕДЛОГ ОДЛУКЕ

О УКЉУЧИВАЊУ АГРАРНОГ ФОНДА ГРАДА БИЈЕЉИНА

У ТРЕЗОРСКИ СИСТЕМ ПОСЛОВАЊА

I ПРАВНИ ОСНОВ

Основ за доношење Одлуке о укључивању Аграрног фонда Града Бијељина у трезорски систем пословања садржан је:

-у члану 2. став 1. тачка в) Закона о буџетском систему Републике Српске („Службени гласник Републике Српске“, број: 121/12, 52/14, 103/15 и 15/16) и члану 2. став 1. тачка л) Закона о трезору („Службени гласник Републике Српске“, број: 28/13) којим је дефинисано да су буџетски корисници органи, организације и други субјекти јавног сектора (осим јавних предузећа) који се финансирају из буџета Републике, општина, градова и фондова и који су под њиховом контролом у складу са законом.

-у члану 6. став (12) Закона о трезору („Службени гласник Републике Српске“, број: 28/13) којим је дефинисано да успостављањем система Јединственог рачуна трезора сви појединачни рачуни буџетских корисника се затварају, а њихова салда се уплаћују на рачуне у систему Јединственог рачуна трезора.

II РАЗЛОЗИ ЗА ДОНОШЕЊЕ ОДЛУКЕ

Аграрни фонд Града Бијељина је основан 2008. године Одлуком Скупштине општине Бијељина, у оквиру активности на имплементацији Стратешког циља број 2 из „Стратегије развоја општине Бијељина до 2015. године“, који се односи на унапређење пољопривреде и развој села.

Према оснивачком акту циљеви и задаци Аграрног фонда су организовање, развој и унапређење пољопривреде и руралног развоја, прикупљање, распоређивање и усмјеравање средстава, као и подстицање, помоћ и повезивање различитих облика производне сарадње између лица која се баве пољопривредом.

Фонд до сада није био регистрован као нижи буџетски корисник/потрошачка јединица трезора, већ се финансирао искључиво из трансферисаних средстава која су му дозначена путем ресорног Одјељења, Одјељења за пољопривреду.

С обзиром да се финансирање врши искључиво средствима која се сматрају јавним приходима, Фонд је потребно регистровати као буџетског корисника/потрошачку јединицу, односно извршити његово укључивање у трезорски систем пословања. Овим укључивањем ће обезбједити ефикасно, ефективно и транспарентно трошење јавних средстава.

У Извјештају о проведеној финансијској ревизији Града Бијељина за период 01.01-31.12.2020.године, Главне службе за ревизију јавног сектора Републике Српске, у дијелу који се односи на препоруке везане за усклађеност препоручује се градоначелнику да обезбиједи да се у систем трезорског пословања укључи буџетски корисник Аграрни фонд Града Бијељина у складу са чланом 6. став (12) Закона о трезору.

Такође, у Извјештају о проведеној финансијској ревизији Града Бијељина за период 01.01-31.12.2023.године, Главне службе за ревизију јавног сектора Републике Српске, у дијелу који се односи на препоруке везане за усклађеност препоручује се Скупштини Града да обезбиједи да се Аграрни фонд укључи у систем трезорског пословања у складу са чланом 6. став (12) Закона о трезору.

Наводећи све напријед наведено, Градоначелник се актом број: 02-014-1-1950/25, од 13.10.2025. године обратио Министарству финансија Републике Српске.

Министарство Финансија је у свом акту број: 06.04/052-7353-1/25, од 15.10.2025. године, потписаном од стране Министра Зоре Видовић, одговорило сљедеће: „Аграрни фонд града Бијељина може прећи на трезорски систем пословања кад Скупштина града Бијељина донесе одлуку о укључивању у трезорски систем пословања Аграрног фонда града Бијељина, која се доставља министарству финансија ради одређивања бројчане ознаке нове потрошачке јединице“.

III ФИНАНСИЈСКА СРЕДСТВА

Финансијска средства за реализацију ове Одлуке обезбједиће се приликом израде буџета Града Бијељина за 2026.годину, и то на тај начин што ће се умјесто планиранирања средстава на економском коду 488 100 у оквиру Одјељења за пољопривреду (као што је до сада рађено), финансијска средства планирати на самосталној потрошачкој јединици трезора Аграрни фонд, са самосталним кодом који ће накнадно одредити Министарство финансија РС.

ОДЈЕЉЕЊЕ ЗА ФИНАНСИЈЕ

В.Д. НАЧЕЛНИКА

Соња Дамјановић

**Градоначелник Града Бијељина утврдио је ПРИЈЕДЛОГ ОДЛУКЕ О УКЉУЧИВАЊУ АГРАРНОГ ФОНДА ГРАДА БИЈЕЉИНА У ТРЕЗОРСКИ СИСТЕМ ПОСЛОВАЊА, те га просљеђује Скупштини Града на претрес и усвајање.**

**ГРАДОНАЧЕЛНИК**

**ГРАДА БИЈЕЉИНА**

**Љубиша Петровић**